CELEX: 62015CN0239
Language: sk
Date: 2015-05-22 00:00:00
Title: Vec C-239/15 P: Odvolanie podané 22. mája 2015: RFA International, LP, proti rozsudku Všeobecného súdu (druhá komora) zo 17. marca 2015 vo veci T-466/12, RFA International, LP/Európska komisia

20150731050616812015/C 270/192392015CJC27020150817SK01SKINFO_JUDICIAL20150522151622Vec C-239/15 P: Odvolanie podané 22. mája 2015: RFA International, LP, proti rozsudku Všeobecného súdu (druhá komora) zo 17. marca 2015 vo veci T-466/12, RFA International, LP/Európska komisia
 ---documentbreak--- C2702015SK1520120150522SK0019152162Odvolanie podané 22. mája 2015: RFA International, LP, proti rozsudku Všeobecného súdu (druhá komora) zo 17. marca 2015 vo veci T-466/12, RFA International, LP/Európska komisia
   (Vec C-239/15 P)2015/C 270/19Jazyk konania: angličtina
      Účastníci konania
   
   
      Odvolateľka: RFA International, LP (v zastúpení: B. Evtimov, advokát, Prof. D. O’Keeffe, solicitor, E. Borovikov, advokát)
   
      Ďalší účastník konania: Európska komisia
   
      Návrhy odvolateľky
   
   Odvolateľka navrhuje, aby Súdny dvor:
   
            —
         
         
            zrušil rozsudok Všeobecného súdu,
         
      
            —
         
         
            rozhodol o návrhoch odvolateľky na zrušenie tam, kde to štádium konania povoľuje, a čiastočne zrušil rozhodnutia napadnuté v prvostupňovom konaní,
         
      
            —
         
         
            alternatívne, vrátil vec Všeobecnému súdu na nové rozhodnutie,
         
      
            —
         
         
            zaviazal Komisiu na náhradu trov konania.
         
      
      Odvolacie dôvody a hlavné tvrdenia
   
   Odvolateľka tvrdí, že Všeobecný súd porušil vo svojom rozsudku právo EÚ pri svojom posudzovaní žalobných návrhov odvolateľky takto:
   
            —
         
         
            Všeobecný súd nesprávne právne posúdil stanovisko Komisie k relevantnosti jedného hospodárskeho subjektu (integrované predajné oddelenie vyvážajúceho výrobcu nachádzajúce sa mimo štátu vývozu) na účely uplatňovania článku 2 ods. 9 nariadenia Rady (ES) č. 1225/2009 (
                  1
               ) (Ďalej len „základné antidumpingové nariadenie“) a vychádzal z nesprávneho právneho posúdenia, keď nerozhodol o tvrdeniach odvolateľky založených na judikatúre vo veci Interpipe a Nikopolsky, čím ovplyvnil právo odvolateľky na účinnú súdnu ochranu,
         
      
            —
         
         
            Všeobecný súd vychádzal z nesprávneho právneho posúdenia, vrátanie svojho hodnotenia judikatúry, ktoré posudzoval, keď dôkazné bremeno týkajúce sa rozsahu výšky úpravy podľa článku 2 ods. 9 základného antidumpingového nariadenia uložil dotknutej osobe, ktorá tvrdí, že úprava je neprimeraná vzhľadom na preukázanú existenciu jedného hospodárskeho subjektu,
         
      
            —
         
         
            Všeobecný súd vychádzal z nesprávneho právneho posúdenia, keď rozhodol, že v napadnutom rozhodnutí a pred Všeobecným súdom nešlo o existenciu jedného hospodárskeho subjektu, a tým, že pri svojom rozhodnutí vychádzal z predpokladu, že odmietnutie existencie jedného hospodárskeho subjektu Komisiou sa nenachádzalo v texte napadnutých rozhodnutí; Všeobecný súd nepostrehol, že takéto odmietnutie Komisiou sa nachádzalo v predbežnom vyšetrovaní vedenom súbežne článku 11 ods. 3 základného antidumpingového nariadenia, ktoré sa týkalo rovnakých dovozov a vzťahovalo sa na rovnaké prešetrované obdobie.
         
      (
         1
      )	Nariadenie Rady (ES) č. 1225/2009 z 30. novembra 2009, o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, s. 51).